Baada ya dhiki ni faraja
Language: Swahili | Genre: Creative_writing

BAADA YA DHIKI NI FARAJA

Maana ya nje ni kwamba ukiwa na shida mingi badae utapata faraja.

Maana ya ndani ni kuwa , furaha huja baada ya kupitia shida .

Hapo kale palikuwepo na mwanamke mmoja aliyeitwa Dora. Alikuwa mwanamke
aliyeishi kwa wazazi wake kwa muda mrefu bila kuokeka. Wazazi wake
hawakusita kumuuliza . Walibaki kushangaa ni kwa nini msichana wao
haoleki. Licha ya yeye kusoma hady kidato cha nne, hakuwa na haraka ya
kuoleka. Dora aliwaambia wazazi wake kuwa angetaka kufikisha miaka
thelathini ndipo aoleke.

Baada ya kukaa nyumbani kwa muda mrefu, aliamua kurudi shule ili asome.
Alijiunga na chuo cha Ufundi cha Sigalagala. Alienda kusomea ualimu.
Wazazi wake walikubali kumlipia karo lakini shingo upande. Wao walitaka
msichana wao aoleke mara moja . Wasichana ambao walikuwa wa umri sawia
na Dora walikuwa washaoleka. Dora alisoma kwa bidii mno. Kosi yake
ilikuwa ya miaka mitatu. Dora alipofika mwaka wa pili wa masomo yake
,alipotoka. Hakuwa tena Dora tuliyemfahamu. Alijiunga na kundi mbaya
shuleni. Dora alianza kunywa pombe na wasichana wenzake. Wazazi wake
hawakumini macho yao. Aligeuka mlevi wa kupindukia .

Siku moja baba yake alijaribu kumpigia simu lakini hakushika . Alifahamu
kuwa amefanya makosa. Wazazi wake waliandaa mkutano na wakaamua kuwa
wataenda huko shuleni bila kumwambia. Ilikuwa tarehe tano mwezi wa pili
mwaka wa elfu mbili na ishirini . Hi ni siku ambayo wazazi wake waliamua
kumtembelea shule bila kumwambia. Safari yao ilianza asubuhi saa mbili
kamili. Walitumia muda wa takriban saa moja na nusu. Walipofika chuoni
humo, walikaribishwa na mlinzi mmoja kwenye lango kuu. Aliwaelekeza
wangojee kwenye ofisi . Walielekezwa na mwalimu mmoja kwenye mtoto wao
alikoishi. Walitembea kwa umbali wa kilomita moja. Walifanikiwa kufika
alikoishi Dora. Walimngoja kwa mlango kwa sababu hakuwepo. Ilipofika saa
saba ,ndiposa mtoto wao alitokea. Dora hakuamini macho yake. Aliishiwa
na pumzi. Alikuja akawasilimia wazazi wake japo kwa kuogopa. Alisita
kuufungua mlango wa chumba chake cha kukodesha. Aliufungua mlango wa
chumba hicho lakini kile wazazi wake waliona hawakuamini macho yao.
Aliwapa kiti wakaketi.

Chumba chenyewe kilikuwa chenye bei ya juu. Palikuwepo na sebule,jiokoni
na cchumba cha kulala. Kwa mwanafunzi, kuishi kwa nyumba kama hii
inamaana kuwa uko na pesa. Runinga pia ilikuwepo. Ghafla bin vuu,
wasichana wawili waliingia huku wakipiga kelele. Walikuwa walevi na
hakutarajia kuwapata wazazi wake Dora. Mkononi walikuwa wamebeba pombe
aina ya Taska. Walipowaona ,waliendelea kupiga kelele . Hawakuwa
wanajielewa. Wazazi wake Dora walishangaa kutokana na kilichoendelea.
Hawakuongea lolote. Kimya kilitanda. Baada ya dakika thelathini, hao
wasichana walirudisha fahamu yao. Waliwasalimia . Mama yake Dora akaanza
kwa kuwauliza majiana yao. Mmoja wao alijulikana kama Joy . Ruth ndilo
lilikuwa jina la msichana wa pili. Baada ya kujitambulisha, Dora
aliwaandalia chakula wazazi wake . Walipokuwa wakikula chamcha, baba
yake Dora alichukua vitabu vyake na kuanza kuviangalia. Dora hakuwa
ameandika ujumbe wa walimu vitabuni. Mazoezi ya Kila wiki hakuwa
ameyafanya.

Baada kuviangalia vitabu, baba yake alikasirika Sana. Mama yake Dora
aliingia kwenye chumba cha kulala cha Dora. Alipata chupa mingi za
pombe. Ina maana kuwa mtoto wao hubugia pombe. Alimuuliza mtoto wake
lakini hakujibu. Alinyamaza kwa muda mfupi. Alimjibu 'apana' lakini kwa
kusitasita. Hao wasichana wawili waliogopa . Ilipofika saa kumi na moja
jioni ,wazazi wake Dora waliamua kuondoka baada ya kumpa ushauri Dora.
Walipofika nyumbani , waliambiana kuwa mtoto wao amepotoka. Baba yake
Dora alikataa kumlipia karo. Baada ya wiki mbili, Dora alirudi nyumbani
. Mama yake alishangaa sana kumwona mtoto wake kwa sababu hawakuwa
wamefunga shule. Mama yake aligundua kuwa mtoto wao ako na uja uzito.
Hali iliendelea kuwa ngumu kwa wazazi wa Dora . Yeye ndiye aliyekuwa
tegemeo wa familia hiyo. Ndugu na dada wake hawakufanikiwa kusoma mpaka
kidato cha nne.

Muda ulizidi kuyoyoma. Dora alijifungua baada miezi saba . Wazazi wake
walikua kuwa masomo yake yameharibika. Baba yake alijishughulisha na
kazi yake ya kijungu jiko. Hakuamini kuwa amepoteza karo ya mwaka mzima.
Mtoto msichana aliyejifungua Dora alikuwa wa mwanaume mmoja Kijijini
humo. Mwanamume huyo aliposkia kuwa Dora amejifungua, alitorokea jijini.
Ukali wa baba yake Dora ndio uliomfanya atoroke. Alichofanya kizuri ni
kushughulikia majukumu ya mtoto aliyezaliwa. Dora alimlea mtoto wake.
Wazazi wake walimku ali mtoto kwa maana maji yakimwagika hayazoleki.
Mtoto wake Dora alipofikisha miezi kumi, Dora aliwaambia wazazi wake
kwamba angetaka kurudi shule. Baba yake aliwaza na kuwazua. Alijua
kwamba mtoto wao angerudia makosa aliyoyafanya.

Walijadiliana na Mama yake Dora kuhusu kurudi shule kwa mtoto wao. Baba
yake aliamua kumtafutia karo mtoto wake ili arudi shule. Aliyatupilia
mbali makosa aliyoyatenda maana kufanya kosa sio makosa lakini kurudia
kosa ndio makosa. Dora alijiandaa vyema na akarudi shuleni alivyotaka.
Alimwaachia mama yake mtoto. Dora aliwahakikishia kuwa atasoma kwa bidii
. Wazazi wake walirudisha matumanini. Waliamini kuwa mtoto wao atawatoa
kwenye uchochole baada ya kukamilisha masomo yake. Dora alienda
kumalizia miaka miwili iliyozalia. Alisoma kwa bidii Sana. Alimalizia
miaka miwili vyema na kufaulu. Wazazi wake walifaurahi sana kwa kuwa
mtoto wao alifualu katika masomo yake. Dora alifanikiwa kupata kazi
kwenye shule moja jirani kama mwalimu wa hisabati.

Maisha yake Dora yalibadilika mno. Waliomchukia hawakuamini macho yao.
Walianza kuwa na wivu kwa sababu amebadilisha maisha yake. Wazazi wake
Dora walikuwa na imani kuwa mtoto wao ataoleka licha ya kufikisha miaka
thelathini na mmoja. Baada ya miaka miwili Dora aliandikwa na tume ya
kuajiri walimu nchini kama mwalimu wa serikali. Dora alifurahi Sana.
Wazazi wake vivyo hivyo. Iliyokuwa dhiki ilibadilika na kuwa faraja.
Baba yake aliyekuwa akifanya kazi ya kijungujiko alipata nafuu. Maisha
yake yalibadilika ghafla.

Baada ya muda mchache ,Dora aliwaambia wazazi wake kwamba anapanga
harusi na mwanamume aliyekuwa amemzalisha mtoto. Wazazi wa Dora na wa
John aliyemzalisha walipanga kukutana ili wajuane. Furaha iliyokuwa
katika familia hiyo ilikuwa ajabu. Wazazi wa pande mbili walkutana na
kujuana kama ilivyo pangwa. Harusi ilipangwa kufanyika baada ya miezi
mitano. Mipango ilianza haraka mno. Wasichana wa kucheza wakati wa
harusi walianza kufanya mazoezi. Fundi wa kushona nguo walianza kushona
za harusi. Kila kitu kilikuwa shwari . Dora aliendelea na kazi ya ualimu
vyema. Baada ya siku kadhaa siku ya harusi ilikaribia. Wale wa mazoezi
walifanya maandalizi ya mwisho. Hakuna aliyetaka kuachwa nyuma. Mikutano
yote ya harusi iliandaliwa kwa mara ya mwisho.

Siku ya harusi ilipofika , wazazi wa bi na bwana harusi walikutana na
walikuwa wenye furaha tele. Harusi ilianza vyema na ikamalizika vyema.
Ndoto ya Dora kuoleka ilitimia. Baada ya mwaka mmoja, Dora alipata mtoto
na wakaishi kwa amani na furaha.

Kwa kweli baada ya dhiki ni faraja.